ועדת הפנים ואיכות הסביבה, כנסת 15, פרוטוקול מספר 62, 2000-02-07 12:45

דוד אזולאי: אני מבקש לפתוח את הישיבה.

דוד אזולאי: אני מבין שהיה דיון לגבי הישיבה הקודמת, ויש כאן הצעה מתוקנת.

דוד אזולאי: רותי רוטנברג, בבקשה.

רות רוטנברג: באנו בדברים עם משרד הבריאות, בעקבות ההערות שהם העלו בפעם הקודמת, והגענו לנוסח מסוכם שלפיו התקנות האלה, אכן, לא יחולו על אותה פסולת רדיואקטיבית או חומרים רדיואקטיביים שמצויים בגוף האדם, במיוחד מדובר על גוף החולה.

מירי פרנקל-שור: נתחיל בענישה.

מירי פרנקל-שור: זה הנושא שבו הסתיימה הישיבה הקודמת.

מירי פרנקל-שור: היתה שאלה בשבוע שעבר, אם אין ענישה, והסיכום היה שיהיו מגעים בין המשרד לאיכות הסביבה, משרד הבריאות ומשרד המשפטים, ותוצע דרך לפתור את הבעיה.

רות רוטנברג: ההצעה היתה שיתווסף סעיף עונשין מפורש שייאמר בו: "העובר על הוראה מהוראות תקנות אלה, דינו – מאסר שישה חודשים".

רות רוטנברג: שזה העונש שאפשר להטיל על עבירה שנעברת בניגוד להוראות תקנות, לפי סעיף 2(א) לחוק העונשין.

רות רוטנברג: קיבלנו את זה.

רות רוטנברג: דרך אגב, לפי חוק העונשין לעבירה מהסוג הזה יש גם קנס, שהיום הוא מאוד נמוך.

דוד אזולאי: מה גובה הקנס?

רות רוטנברג: 9,600 שקל, שזה קנס נמוך.

רות רוטנברג: אנחנו לא נאמר אותו במפורש.

רות רוטנברג: אין צורך, כי זה הולך באופן ישיר עם העונש.

רות רוטנברג: סעיף 61 לחוק העונשין קובע, שעבירה שלא נקבע לה עונש או שנקבע לה עונש מאסר בלבד, עד תקופה מסוימת, שזה כולל שישה חודשים, הקנס הוא קנס בשיעור הזה.

רות רוטנברג: מכיוון שאנחנו מתקנים את חוק החומרים המסוכנים, שמכוחו, בין היתר, מותקנות התקנות האלה, ומעלים שם את רף הענישה גם על עבירות של התקנות, ראוי לא לציין פה את הקנס, והקנס יהיה, כאשר יתוקן החוק, לפי גובה הקנס שייקבע בתיקון לחוק.

רות רוטנברג: אנחנו מציעים 60 יום עד שייכנסו התקנות לתוקף.

רות רוטנברג: אנחנו מקווים שנצליח לזרז בעזרת הוועדה את התיקון לחוק, שיגיע גם לכאן.

רות רוטנברג: בדרך כלל לא נהוג שמוציאים תקנות חדשות או חוק חדש, ומיד מתחילים באכיפה ובתביעות וקנסות.

רות רוטנברג: זה נושא שצריך להסדיר, צריך לבוא במגעים עם הגורמים המטפלים, ולהתחיל להכניס את התקנות להליכים של ביצוע.

רות רוטנברג: אם ניתקל בקשיים, אם ניתקל בסרבנים מקצועיים, עד אז, אני מאמינה שיהיה כבר תיקון לחוק.

מירי פרנקל-שור: הסיכום שלי עם גלוריה וייסמן ממשרד המשפטים היה, למען האסתטיקה שבעניין, שאנחנו לא נציין "או קנס".

מירי פרנקל-שור: מבחינה עניינית זה לא משנה, אבל היות והקנס הוא 10,000 שקלים, ובחוק יש קנסות גבוהים ביותר, אנחנו רוצים שאם מישהו מבעלי המפעלים חושב לא להטמין ולא לפעול בהתאם לתקנות, שלא יראה מיד שזה רק קנס של 10,000 שקלים.

מירי פרנקל-שור: אחרת, הוא ודאי לא ילך לפי התקנות, אלא הוא ילך לחוק, שם הקנס הוא גבוה מאוד.

דוד אזולאי: אנחנו מוחקים את הסיפא של סעיף 10.

מירי פרנקל-שור: אנחנו מוחקים רק את המילים "או קנס".

דוד אזולאי: נציגי משרד הבריאות.

שרונה צירין: למעשה נותרה מחלוקת, שאני מבינה שפתרנו אותה, התחולה על הפרשות מבני-אדם ועל בני-אדם עצמם.

שרונה צירין: רק כדי להביא את הדברים לאבסורד, אני בטוחה שאף אחד לא התכוון שאנשים שעוברים טיפול כימותרפי, ובגופם נמצאים החומרים, יילקחו לקבורה באתרי סילוק פסולת רדיואקטיבית, אני בטוחה שזו לא היתה הכוונה של מישהו בעניין הזה.

שרונה צירין: מעבר למקרים הקיצוניים, יש מקרים של אנשים שמטופלים, שהם בבית-חולים, ושהם גם משוחררים הביתה, כשאחוזי הקרינה אצלם עדיין גבוהים.

שרונה צירין: לא ייתכן שאדם שמשוחרר לביתו, ועושה את צרכיו, הופך לעבריין.

שרונה צירין: שוב, אני לא מאמינה שזו היתה הכוונה.

שרונה צירין: הצלחנו, בלחץ, להגיע לנוסח שיפטור מתחולת התקנות את האדם וגופו.

רות רוטנברג: למה בלחץ?

רות רוטנברג: בהסכמה.

אלי שטרן: מקובל עלי מה שנאמר כאן, אני רק רוצה להאיר את הזווית המקצועית של העניין הזה.

אלי שטרן: בכל העולם, מבחינה מקצועית, נושא הפרשות של חולים, שהוזרק לגופם חומר רדיואקטיבי, וודאי גופות של אנשים, נידונים בקונטקסט שונה לחלוטין מאשר פסולת רדיואקטיבית.

אלי שטרן: לדוגמה, אדם שיש בגופו חומר רדיואקטיבי, נשלח לביתו ומקרין את בני-משפחתו, עוד לפני שהוא עושה את צרכיו בשירותים – גם זה נידון בקונטקסט אחר מאשר תקנות קרינה רגילות של חשיפות של אנשים מן הציבור.

אלי שטרן: לכן, נכון מאוד להגיד – זו היתה הכוונה המקורית, כמובן, אבל אם צריך לומר, אז צריך שזה ייאמר – שהתקנות האלה אינן חלות על גוף האדם ועל הפרשותיו.

אלי שטרן: מצד שני, גוף האדם והפרשותיו צריכים להיות מוסדרים בהוראת מנכ"ל אחרת או בחיקוק אחר, אבל לא בתקנות חומר רדיואקטיבי.

דוד אזולאי: זה תעשו בהזדמנות אחרת.

מירי פרנקל-שור: אנחנו נוסיף בסעיף 8 לתקנות או במקום אחר - - -

רות רוטנברג: נוסיף תקנה נפרדת, סייג לתחולה אחרי עונשין.

מירי פרנקל-שור: הנוסח יהיה כך: "תקנות אלה לא יחולו על חומר רדיואקטיבי או פסולת רדיואקטיבית כאמור, המצויים בגוף האדם או בהפרשותיו".

רות רוטנברג: אמרנו: "על סילוק חומר רדיואקטיבי או פסולת רדיואקטיבית", כי זה תוכן התקנות.

מירי פרנקל-שור: "על סילוק חומר רדיואקטיבי או פסולת רדיואקטיבית.

מירי פרנקל-שור: "

דוד אזולאי: מר שטרן, רציתי לשאול, מה קורה עם אנשים שנפטרו ובגופם יש חומר רדיואקטיבי?

אלי שטרן: קודם כול, מודדים את שדה הקרינה שבוקע מגופם, ובהתאם לכך מתייחסים אליהם בשעת קבורתם.

אלי שטרן: אין מה לעשות.

אלי שטרן: חומר רדיואקטיבי שמצוי בגוף האדם, עוד לפני העניין של קבורתו, כי בדרך כלל מדובר על חומרים קצרי חיים.

אלי שטרן: לא כל כך נורא אם הוא ייקבר בקבר, זה ידעך מהר מאוד, אבל יש עניין של טיפול בגופה.

אלי שטרן: אם יש בגוף האדם כמות כזאת של חומר רדיואקטיבי, שגורמת לכך שהגופה מקרינה, הדבר הזה חייב להיות מוסדר בהוראה משותפת--

משה לויטה: יש הוראה.

אלי שטרן: צריך הוראה מעודכנת.

אלי שטרן: --מכיוון שאז הגופה מקרינה, וצריך להגן על מי שמטפל בגופה.

אלי שטרן: כלומר לוודא שמי שמטפל בגופה לא מקבל מנות קרינה חריגות.

אלי שטרן: הרי מותר להיחשף למנות מסוימות של קרינה, אבל שלא תהיינה חריגות ממנה מרבית מותרת.

אלי שטרן: זה צריך להיות מוסדר על-פי הוראה מיוחדת.

דוד אזולאי: אתה מכיר מקרים כאלה?

אלי שטרן: זה מאוד נדיר.

משה לויטה: היה מקרה אחד ב"איכילוב", שממש לא היתה בעיה, הכמויות היו כבר קטנות יחסית.

משה לויטה: החברה קדישא מטפלת בגופה עם כפפות כדי לא להזדהם בקרינה מהנפטר עצמו.

משה לויטה: זה מוסדר בתקנות, וכמו שאלי שטרן אומר, צריך לחדש אותן.

איל זנדברג: יש לי הערה לנוסח הסעיף.

איל זנדברג: כיוון שזה סוכם בשלב הזה של הישיבה, אני לא צופה בעיות, אבל אם יהיו בעיות, נביא נוסח לפני הוועדה לגבי הנוסח של הסייג.

דוד אזולאי: אני אאפשר לך בתוך שבוע ימים, אם יש לך הערה, להעביר אותה אלינו.

רות רוטנברג: הדבר הנוסף, שבעקבותיו אנחנו רוצים לבקש מיושב-ראש הוועדה את האישור הסופי הפורמלי לתת רק בעוד שבוע ימים, זה הצורך בקבלת אישור פורמלי על קיום התייעצות עם שר הבריאות.

רות רוטנברג: על-פי התקנות האלה נהגנו במשך שנים בשותפות מלאה.

דוד אזולאי: יושבים פה נציגי משרד הבריאות.

רות רוטנברג: אבל הם לא השר.

רות רוטנברג: קיימנו התייעצויות, ויש לנו גם אישור של הלשכה המשפטית של משרד הבריאות לגבי התכנים.

רות רוטנברג: אין אצלנו, מכל מיני סיבות טכניות, אישור בדבר קיום חובת התייעצות עם שר הבריאות, ונהוג להוציא את זה בכתב.

רות רוטנברג: אני מבקשת, אם הוועדה תוכל לאשר את התוכן כמו שהוא, בכפוף להערה של משרד המשפטים לגבי נוסח סעיף 11, שהוספנו, וקבלת אישור שר הבריאות בדבר קיום חובת התייעצות.

דוד אזולאי: מה קורה, אם, למשל, שר הבריאות אומר "אני לא מסכים לזה"?

רות רוטנברג: אם הוא לא מסכים, הוועדה לא תאשר.

דוד אזולאי: הוועדה כבר אישרה.

רות רוטנברג: כדי שלא תהיה אי-נעימות לוועדה ולנו, הבאנו לוועדה את הנוסח, כשהוא עדיין לא סגור, שהאישור הסופי - - -

דוד אזולאי: הדיון הזה, לא פעם ראשונה שהוא מתקיים בוועדה, זו כבר הפעם השלישית.

דוד אזולאי: הדברים האלה היו צריכים להתבצע לפני כן.

רות רוטנברג: אנחנו יצאנו מנקודת מוצא שהתבררה כמוטעית.

מירי פרנקל-שור: אמרתי לרותי רוטנברג, שהתקנות האלה מאוד חשובות.

מירי פרנקל-שור: נכון שמבחינה פורמלית גרידא היה נכון שהוועדה לא תאשר את התקנות, ונמתין לאישור הפורמלי של משרד הבריאות.

מירי פרנקל-שור: אבל היות והתקנות האלה כבר מתעכבות כל כך הרבה זמן, אפשר, אולי בדיעבד, לאשר את התקנות האלה בתנאי שתוך שבוע נקבל מכתב ממשרד הבריאות.

דוד אזולאי: שבוע זה לא יספיק.

דוד אזולאי: תוך שבועיים.

דוד אזולאי: יש הערות נוספות?

דוד אזולאי: – אין.

דוד אזולאי: אני מאשר את התקנות הללו, לרבות שני התיקונים שעשינו היום: בעונשין, סעיף 10, שם נכתוב "העובר על הוראה מהוראות תקנות אלה, דינו – מאסר שישה חודשים", וסייג נוסף "תקנות אלה לא יחולו על חומר רדיואקטיבי או פסולת רדיואקטיבית המצויים בגוף האדם או בהפרשותיו", שזה תקנה 12.

דוד אזולאי: אני מבקש שני דברים: ראשית, שמשרד המשפטים בתוך שבוע ימים, אם יש לו הסתייגויות, יעביר אלינו; שנית – אנחנו צריכים להעביר את הנוסח למשרד הבריאות?

רות רוטנברג: נציגי משרד הבריאות.

שרונה צירין: יש תיקון נקודתי קטן נוסף – המוערכת והמרבית.

אילת רוזן: בתקנה 9(א) יש בקשה של משרד הבריאות לתקן מילה אחת, לכתוב "המרבית" במקום "המוערכת".

אילת רוזן: זה סוכם עם משרד הבריאות והמשרד לאיכות הסביבה.

אילת רוזן: היו"ר דוד אזולאי: אנחנו מאשרים את התקנות האלה, בכפוף לתנאים שהזכרתי קודם.

אילת רוזן: בתוך שבועיים, אם לא נקבל שום הערות, לא ממשרד הבריאות ולא ממשרד המשפטים, הרי שהתקנות הללו מאושרות.

אילת רוזן: אם תהיה הסתייגות של משרד הבריאות אני אאלץ לקיים דיון נוסף.

אילת רוזן: בכפוף לתנאים שפירט יושב-ראש הוועדה, נתקבלה.

אילת רוזן: תודה רבה לכולם.

אילת רוזן: הישיבה נעולה.